|  |
| --- |
| Зоран Филиповић, *Управноправни аспект начела сразмерности и заштите легитимних очекивања*, Правна ријеч, бр. 39/2014, стр. 391- 407. |
| *Аутор се бави начелима сразмерности и заштите легитимних очекивања као начелима управног права. Овај рад треба доприносе прецизнијем појмовном и садржинском дефинисању ових начела и одређивању њиховог значаја у обезбеђењу принципа „квалитетне управе“ (good administration). У том циљу анализиран је већи број пресуда Европског суда правде као важног извора у сазнању садржаја ових начела*. *У српском праву принцип пропорционалности (сразмерности) представља Уставну категорију, а разрађен је кроз одредбе неколико закона. Аутор се након свестране анализе позитивног законодавства и ставова теоретичара приклања мишљењу да једино Закон о полицији доследно поштује принцип сразмерности и да се се овом принципу треба дати шири смисао како би био обавезан за све органе управе.* *Основни смисао начела заштите легитимних очекивања садржан је у обавези носилаца управних овлашћења да у свом поступању при доношењу управних аката, странкама обезбеђују сигурност и поштовање њихових легитимних очекивања. Аутор закључује да је за заштиту овог права неопходно да оно буде регулисано позитивним правним прописима. Из тих разлога подржава предложено решење у Нацрту новог ЗУП-а Србије, по коме је начело заштите легитимних очекивања предвиђено као једно од основних начела управног поступка.* |